### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Aarhus Universitet vækster med dygtige forskere indenfor det velfærdsteknologiske område, men desværre bliver mange af de projekter og prototyper, der udvikles, aldrig skubbet ud i markedet. Dette kan skyldes, at der mangler en kobling mellem parterne i sundhedssektoren i [adresse].

Det Konservative Folkeparti ønsker at skabe denne mere tydelige kobling og give parterne mulighed for mere sparring, ved at samle flere sundhedsfaglige fagfolk i et velfærdshus beliggende i [adresse]. Dette vil kunne bidrage til, at ingeniørerne kan komme tæt på plejepersonales arbejdsudfordringer, så de i samspil kan udvikle løsninger, både ved benyttelse af plejepersonalets faglige erfaring og gennem forskernes velfærdsteknologiske kunnen. Vi tror på, at velfærdsteknologien skal prioriteres højere, når det kommer til at løse udfordringer på sundhedsområdet. Ny teknologi kan afhjælpe nogle af arbejdsbyrderne, så de varme hænder kan forblive varme, og teknologien kan stilladsere på andre områder.

Det Konservative Folkeparti ønsker at undersøge det potentiale et velfærdshus vil kunne tilbyde, ved at samle forskellige interessenter og kompetencer indenfor sundhedsområdet.

Forslag

Det foreslås derfor, at:

1) [adresse] igangsætter en undersøgelse med formål at afdække mulighederne for at etablere et velfærdshus i [adresse]. Herunder undersøges økonomien omkring projektet og rollefordelingen mellem kommune og region. Undersøgelsen skal udarbejdes i tæt samarbejde med Region Midtjylland

Finansiering

Udgifterne til undersøgelsen forventes afholdt inden for Sundhed og Omsorgs eksisterende økonomiske rammer.

På vegne af byrådsgruppen for Det Konservative Folkeparti.

Erik Kjeldsen, medlem af SOU og SBU (KF)